open-index/open-wikipedia-markdown huggingface dataset:
29672 Salvo

**29672 Salvo** estas asteroido de la asteroida zono malkovrita la  de la italaj astronomoj Andrea Boattini kaj Luciano Tesi elde la Observatorio de la Montoj Pistoiese en San Marcello Pistoiese (Italio).

## Nomo 
Ĝia nomo honoras *Maria Elena Salvo*, kiu, post studo pri supernovaoj ĉe la Universitato de Padovo, komencis programon de supernovaa serĉo en la suda ĉielo ĉe la Nacia Aŭstralia Universitato de Kanbero.

## Notoj kaj referencoj 
## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Andrea Boattini
Kategorio:Malkovrita de Luciano Tesi
Kategorio:Astronomiaj objektoj malkovritaj en 1998
Samara Karimowa

**Samara Ermekowna KARIMOWA** () naskiĝis la 10-an de aprilo 1991 en la teritorio de Batken. Ŝi estas kirgizia popkantistino kaj stelulino en sia hejmlando. Ŝi estas solistino en la nacia teatro en Osh. Ŝi edziniĝis kaj havas tri filojn.

## Referencoj 
## Eksteraj ligiloj 
* Samara Karimowa ĉe SoundCloud

Kategorio:Kirgizaj kantistoj
Kategorio:Popkantistoj
Abia de la Obispalía

[eta|dekstra|250px|Situo de la [Provinco Kvenko en Hispanio.]]

**Abia de la Obispalía** [Abja de la obispaLIa] (A. de la Episkopaleco, kies simboloj aperas en la blazono) estas municipo de Hispanio, en la Provinco Kvenko, regiono de Kastilio-Manĉo. Ties domaroj estas Abia de la Obispalía, Cabrejas, Casa del Montaraz kaj Ermita del Santo.

## Loĝantoj 
La censita loĝantaro en 2016 estis de 77 loĝantoj kaj la denseco estas de 1,13 loĝ/km².

## Situo 
Abia de la Obispalía estas situanta en la orienta parto de Kastilio-Manĉo en la komarko aŭ distrikto Serranía Media-Campichuelo kaj Serranía Baja en la centra parto de la Provinco Kvenko, je altitudo de 1,075 m super marnivelo; je malpli ol 30 km el Kvenko, provinca ĉefurbo. La areo de ties teritorio estas de 68,01 km². La geografiaj koordinatoj estas 40°01′00″N 2°24′00″Ok.

## Historio 
Estas restaĵoj de la kastelo de probabla romia deveno, sur tio plej alta el la setlejo ĉe la tombejo kaj restaĵoj de la antikva preĝejo, sur rokaro. El la kastelo restas cisterno kaj fundamentoj de la pilieroj.

Post la Hispana Enlanda Milito la loĝantaro falis, tio estis oni perdis loĝantojn pro diversaj tialoj: nome bataloj, prizono, politika persekutado, malsato ktp. Meze de la 20a jarcento la loĝantaro de multaj vilaĝoj de la regiono atingis pinton, kaj ankaŭ ĉe Abia de la Obispalía, sed poste okazis elmigrado, senloĝigo kaj maljuniĝo de la loĝantaro, kaj ankaŭ ĉe Abia de la Obispalía; sed poste la proksimeco al la ĉefurbo rekuperis la loĝantaron al la nunaj 77.

Ekde la Hispana transiro al la demokratio la urbestro estis plej ofte de maldekstra partio PSOE kaj same lastatempe.

## Ekonomio 
Agrikulturo kaj brutobredado tradicie. Servoj kaj loĝejoj, ĉefe pro proksimeco al la provinca ĉefurbo.

## Vidu ankaŭ 
* Municipoj de Provinco Kvenko

Kategorio:Municipoj de Provinco Kvenko
Cabourg

**Cabourg** estas komunumo en la franca departemento Calvados (regiono Normandio) kaj havis 3673 loĝantojn en 2014. La loĝloko estas parto de la arondismento Lisieux.

## Banloko 
Cabourg estas banloko je la normandia *Côte Fleurie* (Flora marbordo). La fiŝista vilaĝo Cabourg fariĝis banloko dum la Dua Franca Imperio kaj ekhavis stratplanon de ventumilforme aranĝita strataro ekde la maro, krucita per aleoj en la formo de koncentraj duoncirkloj. Estas sablostrando kaj situas vilaoj el la Belle Époque, kazino kaj luksa hotelo (Grand Hotel).

La hodiaŭa Grand Hotel de Cabourg anstataŭas pli malnovan konstruaĵon kiu datas el 1907. Marcel Proust ofte loĝis tie kaj uzis Cabourg kiel inspirfonton por la banloko "Balbec" en la romano *À la recherche du temps perdu* ("Reserĉe al la perdita tempo") kaj precize ĉe En ombro de florantaj junulinoj.

CabourgPlage.jpg|La strando en Cabourg
Map commune FR insee code 14117.png|Mapo

## Geografio/Demografio 
La areo de Cabourg estas 5,5 km², la popoldenso 665 loĝantoj/km².
eta|300px|maldekstra|Populacia disvolviĝo

## Vidu ankaŭ 
* Komunumoj de Calvados
* Côte Fleurie
* Dives - Cabourg (stacidomo)

## Eksteraj ligiloj 
* 
* Cabourg ĉe CdC Normandie Cabourg Pays d'Auge

320px|centra|eta|Afiŝo de "Chemins de fer de l'Ouest" el 1896


Kategorio:Komunumoj de Calvados
Kategorio:Banstacioj de Francio
29674 Raušal

'*29674 *Raušal''''' estas tre malgranda neordinare hela asteroido de la asteroida zono malkovrita la  de la ĉeĥa astronomo Petr Pravec elde la Observatorio de Ondřejov (Prago-oriento, Ĉeĥio).

## Nomo 
Ĝi estis nomita en memoro de la ĉeĥa juristo Karel Raušal (1906–1983), honora ano de la Ĉeĥoslovaka Astronomia Societo, entuziasma amatora astronomo konata pro lia talento en astronomia fotografio kaj bonega instruisto. Li grave agis por la konstruo de la universitato kaj  en Brno en la 1950-aj jaroj.

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Petr Pravec
Kategorio:Astronomiaj objektoj malkovritaj en 1998
Pajaroncillo

[eta|dekstra|250px|Situo de la [Provinco Kvenko en Hispanio.]]

**Pajaroncillo** [paĥaronZIjo] (Birdegeto (tiel); aperas birdetoj en la blazono) estas municipo de Hispanio, en la Provinco Kvenko, regiono de Kastilio-Manĉo.

## Loĝantoj 
La censita loĝantaro en 2016 estis de 74 loĝantoj kaj la denseco estas de 1,3 loĝ/km².

## Situo kaj geografio 
Pajaroncillo estas situanta en la orienta parto de Kastilio-Manĉo en la komarko aŭ distrikto Serranía Media-Campichuelo kaj Serranía Baja en la orienta parto de la Provinco Kvenko. La areo de ties teritorio estas de 56,91 km². La geografiaj koordinatoj estas 39°56′47″N 1°44′03″Ok.

Las Corbeteras estas natura pejzaĝo ĉirkaŭita de pinaroj situanta je 2 km, formata de kalkaj rokaroj eroziitaj montrantaj kuriozajn formojn kvazaŭ kamenoj.

## Historio 
Inter civilaj konstruaĵoj elstaras la Ponto de Cristinas, kaj vojodukto kaj gregovojo situanta super la rivero Cabriel, je ĉirkaŭ tri km de la vilaĝo, konstruita en la 16a jarcento: ĝi estas iom ruinigita ĉefe en supra parto (parapeto), kaj tiele pro antikveco, historio kaj beleco ĝi postulas urĝan agadriparon fare de la koncernaj entoj.

Post la Hispana Enlanda Milito la loĝantaro falis, tio estis oni perdis loĝantojn pro diversaj tialoj: nome bataloj, prizono, politika persekutado, malsato ktp. Meze de la 20a jarcento la loĝantaro de multaj vilaĝoj de la regiono atingis pinton, kaj ankaŭ ĉe Pajaroncillo, sed poste okazis elmigrado, senloĝigo kaj maljuniĝo de la loĝantaro, kaj ankaŭ ĉe Pajaroncillo kiel oni alvenis al la nunaj 74.

## Ekonomio 
Agrikulturo kaj brutobredado tradicie. Servoj kaj loĝejoj, ĉefe pro turisma ruro.

## Bildaro 

Dosiero:1-01-01-07-torres pajaroncillo-01.jpg|eta|Las Corbeteras.
Dosiero:Pajaroncillo-puenteCristinas (2017)0947.jpg|eta|Okcidenta rigardo al la Ponto de Cristinas en Pajaroncillo (Cuenca), 2017.
Dosiero:Pajaroncillo-puenteCristinas (2017)0945.jpg|eta|Detalo de la gotika surskribo en la akvorompilo de la Ponto de Cristinas en Pajaroncillo (Cuenca), 2017.

## Vidu ankaŭ 
* Municipoj de Provinco Kvenko

Kategorio:Municipoj de Provinco Kvenko
Cabriel

La rivero **Cabriel** [kaBRJEL] estas grava rivero de la oriento de Hispanio, ĉefa alfluanto de la rivero Júcar. Ĝi estas 220 km longa, havas basenon de 4.754,2 km² kaj averaĝan akvokvanton jaran de 220,82 hm³. Tiu rivero fluas tra la provincoj Teruelo, Albacete, Cuenca kaj Valencio.

## Geografio 
Ĝi elfluas en la valo Cabriel (Iberia Sistemo) en la komarko de Albarracín, en la provinco Teruelo. Ĝi fluas tra la municipoj Salvacañete, Alcalá de la Vega, Boniches, Campillos-Paravientos, Pajaroncillo, Villar del Humo, Cardenete, Víllora, Enguídanos, Mira kaj Minglanilla. El tie la akvofluejo utilas  kiel natura limo inter la provinco Cuenca kaj la provinco Valencio, ĝis alveni al la domaro Los Cárceles (**vilaĝeto el Villamalea)**, kie iĝas natura limo inter la provinco Albacete kaj tiu Valencia, kaj eniras en Valencio ambaŭborde ĉe Casas del Río (Requena), kaj ĝi kuniĝas al Júcar ĉe Cofrentes.

Kategorio:Riveroj en Hispanio
Kategorio:Riveroj en Valencilando
29685 Soibamansoor

'*29685 *Soibamansoor'''* estas tre malgranda, neordinare hela asteroido de la ĉefa asteroida zono malkovrita la  en la kadro de la astronomia kampanjo "LINEAR" (*Lincoln Near-Earth Asteroid Research*) elde la situejo de Socorro de la Laboratorio Lincoln (Nov-Meksiko, Usono).

## Nomo 
Ĝi estis nomita en honoro de *Soiba K. Mansoor*, kiu gajnis en 2013 la duan rangon en la *Intel International Science and Engineering Fair* pro sia projekto pri medicino kaj scienco de la sano. Ŝi estis lernantino ĉe la *Albuquerque Institute of Math and Science'' de Albuquerque (Nov-Meksiko, Usono).

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de LINEAR
Kategorio:Astronomiaj objektoj malkovritaj en 1998
Kimra naciismo

**Kimra naciismo** () estas naciismo kiu emfazas la distingon de Kimraj lingvo, kulturo, kaj historio, kaj petas pli da mem-determinado por Kimrio, kiu povus inkluzivi pli redonitajn povojn por la Kimra Asembleo aŭ plenan sendependecon disde la Unuiĝinta Reĝlando.


Kategorio:Kelta naciismo
Kategorio:Separismo en Britio
Salinas del Manzano

[eta|dekstra|250ra|Situo de la [Provinco Kvenko en Hispanio.]]

**Salinas del Manzano** [saLInas del manZAno] (Salejoj de la Pomarbo, kio aperas en la supra dekstra kvarono de la blazono) estas municipo de Hispanio, en la Provinco Kvenko, regiono de Kastilio-Manĉo.

## Loĝantoj 
La lokano nomiĝas "salinero". La censita loĝantaro en 2016 estis de 90 loĝantoj kaj la denseco estas de 2,67 loĝ/km².

## Situo 
Salinas del Manzano estas situanta en la orienta parto de Kastilio-Manĉo en la komarko aŭ distrikto Serranía Media-Campichuelo kaj Serranía Baja en la orienta parto de la Provinco Kvenko, je altitudo de 1,145 m super marnivelo. Ĝi distas 82 km el Kvenko, 67 km el Teruel, 170 km el Valencio, 248 km el Madrido, 498 km el Barcelono.

La areo de ties teritorio estas de 33,65 km². La geografiaj koordinatoj estas 40°05′19″N 1°33′15″Ok.

## Historio 
Estas jam aludo en dokumento de 1211, sed laŭ nomo de Fuente del Manzano. Aludo al la salejoj laŭ nomo de El Salero estas de dokumento de 1187. Estis islama epoko el la 10a al la fio de la 12a jarcento.

Komence de la 19a jarcento, dum la Milito de Hispana Sendependiĝo okazis geriloj kontraŭ la franca okupado. En 1836, 1839 kaj 1840 okazis konfliktoj pro la Karlismaj Militoj.

Post la Hispana Enlanda Milito la loĝantaro falis, tio estis oni perdis loĝantojn pro diversaj tialoj: nome bataloj, prizono, politika persekutado, malsato ktp. Meze de la 20a jarcento la loĝantaro de multaj vilaĝoj de la regiono atingis pinton, kaj ankaŭ ĉe Salinas del Manzano, sed poste okazis elmigrado, senloĝigo kaj maljuniĝo de la loĝantaro, kaj ankaŭ ĉe Salinas del Manzano kie oni alvenis al la nunaj 90.

## Ekonomio 
Agrikulturo kaj brutobredado tradicie. Servoj kaj loĝejoj.

## Vidu ankaŭ 
* Municipoj de Provinco Kvenko

Kategorio:Municipoj de Provinco Kvenko
Heinrich Pëus

**Wilhelm Heinrich Pëus** (naskiĝis la 24-an de julio 1862 en Elberfeld, mortis la 10-an de aprilo 1937 en Dessau) estis germana politikisto de la Socialdemokratia Partio de Germanio. Komence li estis fervora esperantisto , sed post kiam la Delegacio prezentis Idon - li fariĝis idisto.

## Eksteraj ligiloj 
* Biografio de Pëus en *Progreso*

## Notoj 
Kategorio:Germanaj politikistoj
Kategorio:Germanaj idistoj
Kategorio:Germanaj esperantistoj
Jarmila Čejková

eta| Jarmila Čejková en 2017
**Jarmila ČEJKOVÁ**, fraŭlinnome **RYBOVÁ** (naskiĝis la 1-an de januaro 1939 en Brno) estas ĉeĥa esperantistino, vivanta en Frýdek-Místek. Ŝi frekventis ekonomian mezlernejon kaj sekve socialan-juran lernejon kaj laboris en la persona sekcio de la tekstila entrepreno Slezan.

Kun Esperanto ŝi konatiĝis kune kun Věra Podhradská en 1951 kaj ŝia unua instruistino estis operkantistino Věra Borská. Ŝi fariĝis membrino de la artgrupo Verda Masko, kun kiu ŝi prezentiĝis ne nur en Brno, sed ankaŭ en la ceteraj kluboj enlande (). En la 1950-aj jaroj partoprenis Esperanto-tendarojn en Chvalatice, Žimrovice kaj Červená nad Vltavou. Pro intensa okupiĝo pri atletiko kaj ĉevalrajdado pro tempkialoj poste paŭzis pri Esperanto dum 35 jaroj kaj revenis al ĝi en 1992. En 1993 ŝi membriĝis en ĈEA.

Dum 12 jaroj partoprenis Somerajn Esperanto-Tendarojn en Lančov kiel grupestrino kaj sekve kiel mastrumantino de la kuirejo. El Esperanto-Klubo en Frýdek-Místek transiris en 2000 al la klubo en Ostrava-Vítkovice, kie laboras kiel membro de ĝia komitato ().

Aktivas kiel membrino de la grupo Verda Stacio de Pavol Kaščák, kie okupiĝas pri sonregistrado kaj dramaturgio de radioelsendoj kaj pri helpa filmado.
Inter 2005-2017 zorgis pri la "eltonda servo" de Ĉeĥa Esperanto-Asocio kaj prizorgis kolektadon kaj arkivadon de artikoloj pri Esperanto en la ĉeĥa gazetaro.
Ekster Esperanto-movado ŝi agas i.a. kiel sporttrejnantino en la seniora klubo en Frýdek-Místek kaj en la seniorgimnazio.

## Referencoj 
## Eksteraj ligiloj 
Fotaĵo de Jarmila Ĉejková kiel membrino de la artgrupo Verda Masko en la Bildarkivo de la Kolekto pri Planlingvoj kaj Esperantomuzeo en Vieno

Kategorio:Ĉeĥaj esperantistoj
Ralphie May

**Ralph Duren** "**Ralphie**" **MAY** (-) estis populara usona muzikisto, verkisto, komikulo kaj aktoro. Ĝi aperis ĉefe en la kanalo Netflix.

May naskiĝis en Chattanooga (Tenesio) la 17an de Februaro 1972 kaj estis edukita en Clarksville, Arkansaso, kiel la plej juna el kvar filoj.

## Referencoj 
## Eksteraj ligiloj 
* Ralphie May ĉe imdb.com

Kategorio:Usonaj aktoroj
Kategorio:Usonaj humuristoj‎
Kategorio:Akademia Premio por plej bona subtena aktoro
Kategorio:Grammy-laŭreatoj
29696 Distasio

**29696 Distasio** estas malgranda, malhela asteroido de la asteroida zono malkovrita la  en la kadro de la astronomia kampanjo *OCA-DLR Asteroid Survey* (ODAS) elde la Observatorio de la altebenaĵo de Calern, en Caussols (Alpes-Maritimes, Francio).

## Nomo 
Ĝia nomo honoras *Penny Distasio*, amatoran astronominon kaj aŭtorinon. Ŝi funkciigas la astronomian klubon *OPTAS* de dek kvin jaroj kaj verkas enhavon por multenombraj TTT-ejoj pri astronomio.

## Notoj kaj referencoj 
## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de OCA-DLR Asteroid Survey
Kategorio:Astronomiaj objektoj malkovritaj en 1998
Kotonoha Amrilato

[eta|Afiŝo pri Kotonoha Amrilato en la japana kafejo [SOJO]]
***Kotonoha Amrilato*** (: ことのはアムリラート) estas japana vidromana videoludo eldonita en 2017 de SukeraSparo. Ĝi estas romantika ludo kiu enhavas Esperanton, enlude nomata "Juliamo". Por antaŭeniri, ludantoj bezonas lerni Esperanton dum la ludado. En 2019, la kreintoj eldonis sekvaĵon nomatan *Itsuka no Memoraĵo*. En tiu sama jaro, traduko al la angla, nomata *The Expression Amrilato* estis eldonita.

La Japana Esperanto-Instituto kunlaboris kun la produktanto SukeraSparo por traduki la japanajn frazojn al Esperanto. Ankaŭ la firmaa nomo estas en Esperanto: *sukera*, "pro la dolĉeco de Esperanto" kaj *sparo*, fiŝspeco. La japana Esperanto-kafejo SOJO enhavas afiŝon pri la ludo kun la skribaĵo "Juliamo parolata". La kreantoj de la ludo partoprenis en la 66-a Kongreso de Esperantistoj en Kansajo kaj gastigis rondtablan diskuton pri la ludo.

## Resumo 
La ĉefulo Takatoo Rin (高遠 凜), knabino, subite perdiĝas en alia mondo, kie neniu parolas ŝian lingvon, la japanan, kaj ĉiuj afiŝoj estas en fremda lingvo, nomata "Juliamo" (ユリアーモ). Rin ekmalesperiĝas pro la lingva baro, sed renkontas Ruka (ルカ), kiu helpas kaj gastigas ŝin. Dume, Rin lernadas Juliamon kaj pli kaj pli emocie alproksimiĝas al Ruka.

## Personoj 
; Takatoo Rin (高遠 凜)
:Voĉa rolo - Nagacuma Ĵuri (長妻樹里)
:La protagonisto de ĉi tiu verko. Ŝi naskiĝis la 10-an de oktobro kaj estas 17-jara. Ŝi subite perdiĝas en alia mondo, sed penas akiri la lingvon per avantaĝo de pozitiva karaktero.
; Ruka Rozen E (ルカ・ローゼン・E)
:Voĉa rolo - Uĉida Ŝuu (内田秀)
:Stranga knabino, kiu iomete alparolas Rin en la japana lingvo. Ŝi naskiĝis la 26-an de septembro kaj estas 14-jara. Ŝi komencas vivi kun Rin kaj sindediĉe prizorgas ŝin. Dum ŝi estas pura kaj karesema, ŝi neatendite estas obstina. Ŝi rilatas al Rei kvazaŭ ili estas familio.
; Rei Arbaro (レイ・アルバーロ)
:Voĉa rolo - Bridcutt Sarah Emi (ブリドカットセーラ恵美)
:Agentino de ***Administracio por Vizitantoj***, kiu kutime laboras kiel bibliotekisto. Ŝi naskiĝis la 24-an de novembro sed ŝia aĝo estas nekonata. Ŝi ŝatas ŝerci, sed estas karesema kaj estas fidata de Rin kaj Ruka.

## Stabanoj 
* Persona desegno kaj originala pentraĵo: Naruse Ĉisato (成瀬ちさと)
* Scenaro: J-MENT
* Sono: Macumoto Kouiĉi (松本浩一)

### Tema kanto 
;Tema kanto 「君へと続く道」
:Teksto, kompono kaj aranĝo: RYU (BLOOD STAIN CHILD) / Korusa teksto: J-MENT / Kanto: Sagara Kokoro (相良心)

## Referencoj 
## Eksteraj ligiloj 
* Oficiala retejo
* Animea ludo instruas Esperanton sub alia nomo *Libera Folio*

Kategorio:Esperanto-videoludoj
Kategorio:Esperanto-movado en Japanio
Kategorio:Videoludoj kreitaj en Japanio
Kategorio:Videoludoj ludeblaj per Vindozo
Kategorio:Esperanto en populara kulturo
Kategorio:Paralelaj universoj en fikcio
Sherwin Wine

**Sherwin Theodore Wine** (naskiĝis la 25-an de januaro 1928, mortis la 21-an de julio 2007) estis rabeno kaj fondinto de humanisma judismo. En 1969 li fondis la Societon por humanisma judismo.

## Referencoj 
Kategorio:Usonaj rabenoj
Brit ŝalom

La **brit ŝalom** (, "interligo de paco") estas nomoceremonio por novnaskitaj judaj knaboj sen cirkumcido. Ĝi intencas anstataŭigi la brit mila kaj ĝi estas promociita de kelkaj judaj grupoj. La termino estas kutime ne uzata por knabinoj, ĉar ilia nomoceremonio ne enhavas genitalan tranĉadon. Tamen, ĉi tia ceremonio estas dezirata de familioj, kiuj deziras trakti knabojn kaj knabinojn egale.

Ĉi tiu ceremonio estas agkoskita de kelkaj judaj organizoj kaj konfesioj, sed ne de la plej grandaj konfesioj.

## Historio 
La unua ceremonio estis farita de la rabeno Sherwin Wine, la fondinto de la Societo por humanisma judismo, ĉirkaŭ 1970.

## Vidu ankaŭ 
* Infanrajtoj
* Etiko de cirkumcido

## Referencoj 
Kategorio:Cirkumcido
Kategorio:Religio kaj infanoj
Kategorio:Judismo
Kategorio:Hebreaj vortoj kaj esprimoj
Historia parko de Ayutthaya

La **Ayutthaya Historia Parko** en Ayutthaya (Tajlando) inkluzivas la antikvan ĉefurbon de Ayutthaya de la Reĝlando de Ayutthaya. Ayutthaya estis deklarita Unesko Monda Heredaĵo en 1991.

La urbo Ayutthaya, fondita ĉirkaŭ 1350 kiel la ĉefurbo de la Reĝlando de Ayutthaya fare de la Siama Reĝo Uongo, estis konstruita de 33 reĝoj dum ĉirkaŭ 400 jaroj. En 1767 la urbo estis detruita fare de la birma armeo.

La urbo estas ĉe la kunfluo de tri riveroj: la Chao Phraya, la Pa Sak (aŭ Nam Pasak) kaj la Lopburi. Por fosi alian kanalon, la urbo estis tute ĉirkaŭita de akvovojoj. Multaj eŭropaj nacioj, inkluzive de la Nederlanda V.O.C., havis komercajn poziciojn en ĉi tiu iama prospera urbo.

## Referencoj 
Ayutthaya
Ayutthaya
Kategorio:Aperis en 1976
Ekonomio de Kazan

Kazan estas unu el la plej grandaj industriaj, financaj kaj komercaj centroj de Rusio, unu el la unuarangaj laŭ investado kaj konstruado en la Volga regiono. Laŭ la provizo de modernaj komercaj centroj Kazan okupas gvidan pozicion en Rusio. Laŭ la kapitalo de propraj bankoj, Kazan okupas 3-an lokon en Rusio, malantaŭ nur Moskvo kaj Sankt-Peterburgo. En la urbo situas la plej granda en Rusio Teknoparko en sfero de altaj teknologioj "ĝi-Park" kaj unu el la plej grandaj teknoparkoj en Eŭropo, nome "Ideo". En Kazan estas nur unu ekster Moskvo elektronika komerca platformo taŭga por la Federaciaj bezonoj.

## Notoj 
Kazano
Kategorio:Kazano
Veturanta materialo de la metroo de Parizo

**Veturanta materialo de la metroo de Parizo**

## Estinta materialo 
### M1 
eta|M1

### Sprague-Thomson 
eta|Sprague-Thomson

### MA 51 
eta|MA 51

### MP 51 
eta|MP 51

### MP 55 
eta|altdekstre|MP 55

### Zébulon 
eta|Zébulon

### Boa 
eta|altdekstre|Boa

## Estanta materialo 
### MP 59 
eta|MP 59

*  

### MF 67 
eta|MF 67

*     

### MP 73 
eta|MP 73

*  

### MF 77 
eta|MF 77

*    

### MF 88 
eta|MF 88

*  

### MP 89 
eta|MP 89

*   

### MF 01 
eta|MF 01

*    

### MP 05 
eta|MP 05

*   

### MP 14 
eta|MP 14

*    

## Estonta materialo 
### MF 19 
*            

### MR3V / MR6V 
*    

### MRV 
*  

## Traktoroj 
### Sprague 
eta|altdekstre|Traktoro Sprague

### TMA 
eta|Traktoro TMA

### TME 
eta|Traktoro TME

## Vidu ankaŭ 
* Metroo de Parizo
* Transporto en Parizo
* Veturanta materialo
20096 Shiraishiakihiko

'*20096 *Shiraishiakihiko'''* estas malgranda meze hela asteroido de la asteroida zono malkovrita la  de la japanaj astronomoj Kin Endate kaj Kazurō Watanabe elde la observatorio de Kitami en Abaŝiri-subgubernio (insulo Hokajdo).

## Nomo 
Ĝi estis nomita en honoro de *Akihiko Shiraishi'', verkisto-eldonisto ĉe AK Asahi Shimbun. Li ofte verkas pri astronomio kaj kosma disvolvo.

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Kazuro Watanabe
Kategorio:Malkovrita de Kin Endate
Kategorio:Astronomiaj objektoj malkovritaj en 1994
Fresneda de Altarejos

[eta|dekstra|250px|Situo de la [Provinco Kvenko en Hispanio.]]

**Fresneda de Altarejos** [F. de altaREĥos] (Fraksinaro de Altaretoj) estas municipo de Hispanio, en la Provinco Kvenko, regiono de Kastilio-Manĉo.

## Loĝantoj 
La censita loĝantaro en 2016 estis de 52 loĝantoj kaj la denseco estas de 0,87 loĝ/km².

## Situo 
Fresneda de Altarejos estas situanta en la orienta parto de Kastilio-Manĉo en la komarko aŭ distrikto Serranía Media-Campichuelo kaj Serranía Baja en la Provinco Kvenko. La areo de ties teritorio estas de 59,9 km². La geografiaj koordinatoj estas 39°55′34″N 2°18′50″Ok.

## Historio 
Post la Hispana Enlanda Milito la loĝantaro falis, tio estis oni perdis loĝantojn pro diversaj tialoj: nome bataloj, prizono, politika persekutado, malsato ktp. Meze de la 20a jarcento la loĝantaro de multaj vilaĝoj de la regiono atingis pinton, kaj ankaŭ ĉe Fresneda de Altarejos, sed poste okazis elmigrado, senloĝigo kaj maljuniĝo de la loĝantaro, kaj ankaŭ ĉe Fresneda de Altarejos kie oni venis al la nunaj 52.

Ekde la Hispana transiro al la demokratio la urbestro estis plej ofte de dekstra partio sed lastatempe el maldekstra PSOE.

## Ekonomio 
Agrikulturo kaj brutobredado tradicie. Servoj kaj loĝejoj.

## Vidu ankaŭ 
* Municipoj de Provinco Kvenko

Kategorio:Municipoj de Provinco Kvenko
Julia Brystiger

**Julia Brystiger** el domo Prajs, konata kiel *Sanga Luna* (naskiĝis la 25-an de novembro 1902 en Stryj (Lviva provinco), mortis la 9-an de oktobro 1975 en Varsovio) – doktoro pri filozofio, membrino de komunistaj partioj kaj Pola Unuiĝinta Laborista Partio, funkciunulino de sekurecaj regopovoj en Pola Popola Respubliko, direktorino de la 5-a kaj 3-a Departementoj de Ministerio pri Publika Sekureco, redaktorino en Ŝtata Eldona Instituto (PIW), prokuristino de Centra Buroo de Polaj Komunistoj en 1944.

## Vivo 
**Infaneco kaj juneco en Lvovo**

Filino de Hermann Preiss, magistro de farmacio en Stryj kaj Berta el Salzerbergoj – la filino de Marjem kaj Izaak, bienulo en Nowe Sioło (Lviva provinco). En 1920 finis gimnazion en Lvovo, kaj en 1926 historiajn studojn en Humanista Fakultato de Lviva Universitato je la nomo al Johano la 2-a Kazimiro, doktorecon pri Mikołaj Lasocki defendis en 1926 sub gvido de profesoro Jan Ptaśnik. Poste daŭrigis sciencajn studojn en Parizo. En 1928 pasis pedagogian ekzamenon. En la jaroj 1928–1929 laboris kiel instruistino pri historio en gimnazio de C. Epstein en Vilno kaj juda instruista seminario de Kultur-Kleriga Societo "Tarbut".

## Familio 
De 1920 edzino de cionista aktivulo Natan Brystygier (mortis en 1930). Patrino de muzikologo Michał Bristiger.

## Vidu ankaŭ 
* Jakub Berman - kunlaboranto
* Wacław Krzyżanowski

## Bibliografio 
* Jan Żaryn, BEP, *Córka marnotrawna, czyli Luna w Laskach* (Erarinta filino aŭ Luna en Laski), Biuletyn Instytutu Pamięci Narodowej (Bulteno de Instituto pri Nacia Memoro), 11(58) novembro 2005
* *Słownik biograficzny działaczy polskiego ruchu robotniczego* (Biografia vortaro de aktivuloj de la pola laborista movado), 1-a volumo, suplemento, Warszawa 1985.
* Sławomir Koper, *Kobiety władzy PRL* (Virinoj de la rego en Pola Popola Respubliko). Warszawa 2012.
* Iwona Kienzler, *Krwawa Luna i inni* (Sanga Luna kaj aliaj)
* Patrycja Bukalska, "Krwawa Luna", 2016.
* *Krwawa Luna. Wyroki piszę zielonym atramentem. Prawdziwa historia Julii Brystygierowej. Z Patrycją Bukalską, autorką książki „Krwawa Luna” rozmawia Magdalena Kicińska* (Verdiktojn mi skribas per la verda inko. La vera historio de Julia Brystygier. Kun Patrycja Brukalska , aŭtorino de la libro "Sanga Luna" interparolas Magdalena Kicińska), en „Duży Format” (aldonaĵo al "Gazeta Wyborcza"), 24-a de oktobro 2016, p. 6–8.

Kategorio:Polaj historiistoj
Kategorio:Polaj verkistoj
Kategorio:Polaj judoj
Kategorio:Ukrainaj judoj
Kategorio:Polaj romkatolikoj
Kategorio:Konvertitoj de ateismo aŭ agnostikismo al romkatolikismo
Vito Saccomandi

**Vito SACCOMANDI** (Teramo, 23-a de marto 1939 – Perugia, 8-a de oktobro 1995) estis itala agronomo kaj politikisto.

Li kreskis inter Isola del Gran Sasso kaj San Benedetto del Tronto, diplomiĝis ĉe la Agrikultura Teknika Instituto "Celso Ulpiani" de Ascoli Piceno en 1958 kaj doktoriĝis pri Agronomio ĉe la Katolika Universitato de la Sankta Koro en 1962. Studento de Manlio Rossi Doria en Portici, li estis ankaŭ kunlaboranto de Giovanni Marcora, profesoro de Ekonomiko de agrikulturaj merkatoj ĉe la universitato de Perugia, fondinto de Ce.S.A.R. (Centro por la Agrikultura kaj Kampara Evoluo).

De 1990 ĝis 1991, dum la sesa Andreotti-registaro, li estis Ministro de agrikulturo kaj arbaroj. Li estis ankaŭ akademiano de la Accademia dei Georgofili.

Li ripozas en la familia kapelo ĉe Isola del Gran Sasso. En Perugia, al Vito Saccomandi estas dediĉita placeto, kiu situas fronte al la porta San Costanzo, apud la monumenta komplekso de San Pietro, sidejo de lia fakultato de Agrikulturo.

En la jaro 2007 naskiĝis, fare de la Itala Federacio de Doktoroj en Agrikulturo, la Nacia Premio "Vito Saccomandi".

## Bibliografio 
Inter liaj verkoj oni rememoras la jenajn eseojn:
* *Politica Agraria Comune (PAC) e Integrazione Europea*, Edagricole, 1978; 
* *Istituzioni di Economia del Mercato dei Prodotti Agricoli*, REDA, 1991; 
* *Management delle Imprese Cooperative Agricole*, Etas, 1991; 
* *Agricultural Market Economics: A Neo-institutional Analysis of the Exchange, Circulation and Distribution of Agricultural Products (European Perspectives on Rural Development)*, Van Gorcum, 1998, (postumo); 
* *Economia dei Mercati Agricoli*, Il Mulino, 1999, (postumo).

Kategorio:Grand-oficiroj de la Ordeno de Merito de la Itala Respubliko
Kategorio:Italaj ministroj pri agrikulturo kaj forstado
Kategorio:Italaj politikistoj
Kategorio:Italaj agronomoj
25163 Williammcdonald

'*25163 *Williammcdonald'''* estas asteroido de la asteroida zono malkovrita la 17-an de septembro 1998 en la kadro de la programo *Lowell Observatory Near-Earth-Object Search* (LONEOS) elde la Stacio Anderson Mesa de la Observatorio Lowell, en Flagstaff (Arizono, Usono).

## Nomo 
Ĝi estas nomita en honoro de *William "Bill" McDonald*, fervora amatora astronomo kaj volontulo por la vespera programo de popularigo de la Observatorio Lowell de 2002. Li estras la reenkondukon de la programo de sistemo de publika videa observo (*Mallincam'') kaj helpas la personaron por plibonigi kaj prizorgi ĝin.

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de LONEOS
Kategorio:Astronomiaj objektoj malkovritaj en 1998
Tibeto (apartigilo)

**Tibeto** estas regiono en Azio.

Ĝi havas plurajn parte koincidantajn difinojn:
* La Tibeta Altebenaĵo, geografia regiono en Azio
* La Tibeta Aŭtonoma Regiono de la Popola Respubliko de Ĉinio
* Tibetaj aŭtonomaj areoj en la Popola Respubliko de Ĉinio
* La Centra Tibeta Administrado, ofte konata kiel la Tibeta Registaro en Ekzilo
* historiaj periodoj aŭ ŝtatoj:
** Tibeta Areo kiel administracia divido inter 1928 kaj 1959
** Tibeto (1912–51), la sendependa ento inter 1912 kaj 1951
** Tibeto sub Qing regulo
** Tibeto sub la Ganda Phodrang registaro aŭ reĝimo establita de la 5a Dalai Lama
** Phagmodrupa, Rinpungpa kaj Tsangpa Dinastioj
** Tibeto sub Juana regulo
** La Tibeta Imperio de la 7a al 9a jarcentoj
** Pre-Imperia Tibeto, la Yarlung Dinastio antaŭ la altiĝo de la Tibeta Imperio
** Neolithic Tibeto
**Tibet** kiel la nomo de persono:
* Tibet (komikuloj), pseŭdonimo de Gilbert Gascard (1931 – 2010),  Franc-belga bildstria kreinto
* David Tibet (naskiĝis en 1960), brita poeto kaj muzikisto
* Kartal Tibet (naskiĝis en 1938), turka aktoro kaj filma direktoro

* Tibet: La Roleplaying Ludo, historia fantazia rolo-ludanta ludon

## Vidu ankaŭ 
* Suda Tibeto 
* Libera Tibeto (apartigilo)
* Tibetano
* Tibetanoj

Kategorio:Apartigiloj
Kategorio:Tibeto
29700 Salmon

'*29700 *Salmon''''' estas tre malgranda, meze hela asteroido de la ĉefa asteroida zono malkovrita la  de la usona astronomo Paul G. Comba elde la observatorio de Prescott (Arizono, Usono).
Ĝi prezentas orbiton karakterizatan per granda duonakso de 2,41316 , discentreco de 0,1335 kaj klinangulo de 8,300°.

## Nomo 
Ĝi estis nomita en memoro de la irlanda matematikisto George Salmon (1819–1904), helpanto pri matematiko ĉe la Trinity College de Dublino kaj pli malfrue profesoro pri teologio. Krom fari esplorojn pri  kaj surfacoj, li verkis serion da gravaj libroj pri geometrio kaj alta algebro, kiuj estis tradukitaJ en multenombraj eŭropaj lingvoj.

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Paul G. Comba
Kategorio:Astronomiaj objektoj malkovritaj en 1998
25913 Jamesgreen

'*25913 *Jamesgreen'''* estas malgranda hela asteroido de la asteroida zono malkovrita la  en la kadro de la programo *Lowell Observatory Near-Earth-Object Search'' (LONEOS) elde la Stacio Anderson Mesa de la Observatorio Lowell, en Flagstaff (Arizono, Usono).

## Nomo 
Ĝi estas nomita en honoro de la usona kosma fizikisto James L. Green, kiu vaste publikigis pri la magnetosferoj de Tero kaj Jupitero, kaj ankaŭ pri la datumaj sistemoj kaj retoj. Kiel direktoro de la divido pri planedoscienco de la NASA, li supervidis misiojn, kiuj esploris Plutonon, Merkuron, Jupiteron, Marson, Lunon kaj asteroidojn.

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de LONEOS
Kategorio:Astronomiaj objektoj malkovritaj en 2001
25230 Borgis

'*25230 *Borgis'''* estas malgranda hela asteroido de la asteroida zono malkovrita la  en la kadro de la programo *Lowell Observatory Near-Earth-Object Search* (LONEOS) elde la Stacio Anderson Mesa de la Observatorio Lowell, en Flagstaff (Arizono, Usono).

## Nomo 
Ĝi estas nomita en honoro de la usona edukisto kaj kuntrejnisto *Steven Borgis*, kiu instruis en altlernejo pri lingvaj artoj dum tri jardekoj ĉe la *Buckeye High School'' (kantono Medina, Ohio). Li trejnis kaj knabojn kaj knabinojn al piedpilkado, transterena kuro, golfo, flugpilkado kaj softbalo, kaj li inspiris studentojn kaj per siaj vortoj kaj per siaj agadoj.

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de LONEOS
Kategorio:Astronomiaj objektoj malkovritaj en 1998
25165 Leget

'*25165 *Leget'''* estas asteroido de la asteroida zono malkovrita la  de la teamo de *Lowell Observatory Near-Earth-Object Search* (LONEOS) elde la Stacio Anderson Mesa de la Observatorio Lowell (Flagstaff, Arizono, Usono).

## Nomo 
Ĝi estas nomita en honoro de la usona edukisto *Robert Leget*, kiu instruas en altlernejo pri terscienco, kemio kaj matematiko de tridek jaroj, precipe ĉe la *Buckeye High School'' (kantono Medina, Ohio). Nomita Elstara Duagrada Instruisto pri Terscienco en Ohio far'de la Nacia Asocio de la Instruistoj pri Geologio, li inspiris generaciojn da studentoj.

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de LONEOS
Kategorio:Astronomiaj objektoj malkovritaj en 1998
Egidio Miragoli

.
eta
Li estas, ekde la , elekta episkopo de Mondovì.

## Biografio 
Egidio Miragoli naskiĝis en Gradella de Pandino, provinco Kremono, en 1955. Li fariĝis pastro la . Li diplomiĝis en teologio en la Pontifika Gregoria Universitato, Romo.

Ekde 1994 ĝis 2017 li fariĝis paroĥestro de la paroĥo Francesca Saverio Cabrini en Lodi.

La  papo Francisko nomumis lin episkopo de Mondovì kaj li estis konsekrita la  de MS-ro Maurizio Malvestiti.

## Moto 
« ***In eo qui me confortat*** » (en tiu, kiu min fortikigas)

## Libroj 
* *Il sacramento della penitenza. Il ministero del confessore: indicazioni canoniche e pastorali*, curatela. Milano, Àncora Editrice, 1999, 
* *Il Consiglio pastorale diocesano secondo il Concilio e la sua attuazione nelle diocesi lombarde*, tesi di dottorato, Roma, Pontificia università gregoriana, 2000, 

## Notoj 
## Vidu ankaŭ 
* Episkopo

## Eksteraj ligiloj 
*  Paĝo pri MS-ro Miragoli en Catholic Hierarchy

Kategorio:Personoj de Lombardio
Kiel Vaglumo

***Kiel Vaglumo*** () (1946) estas novelo de la flandra verkisto Willem Elsschot. Ĝi estas la lasta verko en lia verkaro, en kiu li, en sia konata ekonomia verkstilo rakontas kiel li, akompanata de «tri nigruloj», entreprenas senfruktan serĉadon de la virino de iliaj sonĝoj. Krom la fakte simpla rakonto la libro enhavas ankaŭ pli profundan simbolecon kaj filozofian enmeton.

Bert Boon esperantigis la verkon, kiu aperis 56-paĝe ĉe Flandra Esperanto-Ligo en la jaro 2010 en Antverpeno.

## Vidu ankaŭ 
* Vaglumo

## Eksteraj ligiloj 
* Katalogo de Esperantomuzeo kaj Kolekto por Planlingvoj
* Katalogo de Heredaĵbiblioteko Hendrik Conscience
* Katalogo "Erfgoedbib" en *LibraryThing*

Kategorio:Libroj aperintaj en 1946
Kategorio:Nederlandlingvaj romanoj
Kategorio:Verkoj el la esperantigita nederlandlingva literaturo
Kategorio:Antverpena Fikcio-libraro
Kategorio:Katalogo de Esperantomuzeo kaj Kolekto por Planlingvoj
Kategorio:Katalogo de Heredaĵbiblioteko Hendrik Conscience
Kategorio:Katalogo de la FEL-biblioteko
Listo de aktualaj ŝtatestroj kaj estroj de registaro

Jen **listo de aktualaj estroj kaj registaro**, montrante ŝtatestroj kaj ĉefministroj estroj de registaro kie malsamaj, ĉefe en duon-prezidantaj kaj parlamentaj sistemoj. Ofte, gvidanto estas en prezidantaj sistemoj kaj prezidantaj sistemoj. En la duonprezidanta sistemo kaj la parlamenta sistemo, la estro de registara rolo (ekz. Plenuma branĉo) plenumas per la listigita estro de registaro kaj la estro de ŝtato.

## Listo de aktualaj ŝtatestro kaj estroj de registaro
* Flavaj elstaraj ĉeloj indikas ŝtatestrojn kies konstitucie interpretitaj pozicioj (ekz. Jure) individue administras la registaran plenumon, leĝdonan periodon
* Bluaj elstaraj ĉeloj distingas estrojn aŭ partiajn gvidantojn ĉefe konsideritajn kiel ekzercadon (ekz. *de facto*) pli sisteman influon, aŭtoritaton ene de sia sistemo de registaro
* *Kursivaj literoj* indikas komisiajn (do provizorajn, agantajn) ŝtatestrojn.

### Afriko 
### Ameriko 
### Azio 
### Eŭropo 
### Oceanio 
## Referencoj 
## Vidu ankaŭ 
* Listo de ŝtataj gvidantoj en la 21-a jarcento
* Listo de sendependaj statoj
* Listo de landoj laŭ loĝantaro
* Listo de landnomoj
* Kontinento




Kategorio:Listoj pri politiko
Kategorio:Listoj de politikistoj
Kategorio:Homoj de la 21-a jarcento laŭ profesioj
Polly Samson

**Polly SAMSON** (naskiĝinta la  en Londono), estas angla romanistino kaj ĵurnalistino.

## Biografio 
Polly Samson estas la filino de Lance Samson, ĵurnaleldonisto kaj diplomatia publicisto por la ĵurnalo The Morning Star, kaj de Esther Cheo Ying, romanistino de ĉina deveno, kiu servis en la Ruĝa Armeo de Mao Zedong kaj verkis memorlibron pri tiu sperto: "".

Post maltrankvila infanaĝo, ŝi dungiĝis al eldona industrio, kie ŝi renkontis la poeton kaj aktoron Heathcote Williams, kun kiu ŝi havis sian unuan infanon Charlie en 1989. Post lia naskiĝo, Polly Samson iĝis senhejmulino kaj estis gastigata de la ĵurnalistino Cassandra Jardine

Post disiĝo kun Heathcote Williams, ŝi renkontis David Gilmour, la gitariston kaj kantiston de la rokgrupo Pink Floyd. Ili geedziĝis en 1994. David Gilmour adoptis Charlie kaj ili havis tri aliajn infanojn: Joe (naskiĝinta en 1995), Gabriel (naskiĝinta en 1997), kaj Romany (naskiĝinta en 2002) eldonita en 2015, kaj kunlaboris al multaj eldonoj, interaliaj "Gas and Air" (Bloomsbury 2003), "Girls Night In" (Harper Collins 2000), "A Day in the Life" (Black Swan 2003), kaj "The Just When Stories" (Beautiful Books 2010).

Polly Samson verkis aŭ kunverkis 7 tekstojn de la 11 komunaĵoj de la albumo de Pink Floyd *The division bell*,. Ŝi kunverkis la tekston de la kanto "Louder than words" sur la lasta albumo *The endless river*. Kun la retrospektiva kredito donita al Clare Torry por la komponaĵo "The great gig in the sky", ŝi estas la sola ina kunskribanto de la diskaro de Pink Floyd.

Ŝi ankaŭ verkis tekstojn por la du lastaj albumoj de David Gilmour: *On an island*, en kiu oni povas aǔdi ŝin kantanta kaj piananta en la kanto "Smile", kaj *Rattle that lock*.

## Referencoj 
## Eksteraj ligiloj 
* 

Kategorio:Anglaj verkistoj
Kategorio:Anglaj ĵurnalistoj
Kategorio:Ĉindevenaj angloj
25383 Lindacker

'*25383 *Lindacker'''* estas asteroido de la asteroida zono malkovrita la  elde la Observatorio Kleť, proksime de České Budějovice en Ĉeĥio.

## Nomo 
Ĝia nomo honoras la ĉeĥan geologiiston kaj plantscienciston *Jan Tadeáš Lindacker'' (1768–1816). Li laboris en Osek proksime de Rokycany en minejo de fererco, kie li arigis unikan kolekton da plantaj fosilioj kaj mineraloj de la karbonio kaj kunigi tiun-ĉi kun tiu de Kaspar Maria von Sternberg. La kolekto estis donacita al la Nacia Muzeo de Prago.

## Notoj kaj referencoj 
## Eksteraj ligiloj 
* 
* 
* 
* 

Kategorio:Asteroidoj de la ĉefa zono
Kategorio:Malkovrita en observatorio Kleť
Kategorio:Malkovrita de Observatorio Kleť
Kategorio:Astronomiaj objektoj malkovritaj en 1999
Andrzej Kunert

**Andrzej Krzysztof Kunert** (naskiĝis la 12-an de oktobro 1952 en Varsovio) – pola historiisto, habilita doktoro pri homa scienco, en la jaroj 2010–2016 sekretario de la Konsilio pri Memor-Protekto de Bataloj kaj Martireco.

## Elektitaj publikaĵoj 
* *Generał Tadeusz Bór-Komorowski w relacjach i dokumentach* (Generalo Tadeusz Bór-Komorowski en rilatoj kaj dokumentoj), Wyd. Rytm, Warszawa 2000
* *Ilustrowany przewodnik po Polsce podziemnej: 1939–1945* (Ilustrita gvidlibro tra subtera Pollando:1939-1945), Wydawnictwo Naukowe PWN, Warszawa 1996, ​ISBN 8301121017​
* *Ilustrowany przewodnik po Polsce stalinowskiej: 1944–1956* (Ilustrita gvidlibro tra stalinisma Pollando: 1944-1956) 1-a volumo (kunaŭtoro: Dariusz Baliszewski), Wydawnictwo Naukowe PWN, Warszawa 1999, ​ISBN 8301129069​
* *Katyń – ocalona pamięć* (Katin - savita memoro), Świat Książki, Warszawa 2010, ​ISBN 978-83-247-1892-4​
* *Kronika Powstania Warszawskiego* (Kroniko de la Ribelo de Varsovio), Wyd. Edipresse Polska, Warszawa 2004
* *Rzeczpospolita Walcząca. Wrzesień-grudzień 1939. Kalendarium* (Batalanta Respubliko. Septembro-decembro 1939. Kalendaro), Wyd. Sejmowe (Sejma Eldonejo), Warszawa 1993
* *Rzeczpospolita Walcząca. Styczeń-grudzień 1940. Kalendarium*, Wyd. Sejmowe, Warszawa 1997
* *Rzeczpospolita Walcząca. Styczeń-grudzień 1941. Kalendarium*, Wyd. Sejmowe, Warszawa 2002
* *Rzeczpospolita Walcząca. Powstanie Warszawskie 1944. Kalendarium*, Wyd. Sejmowe, Warszawa 1994
* *Wielka ilustrowana encyklopedia Powstania Warszawskiego* (Granda Ilustrita Enciklopedio de la Ribelo de Varsovio) (trivoluma), Wyd. Bellona, Warszawa

Kategorio:Polaj historiistoj
Kategorio:Historiistoj de Pollando
Kategorio:Polaj politikistoj
29220 Xavierbaptista

'*29220 *Xavierbaptista'''* estas malgranda meze hela asteroido de la asteroida zono malkovrita la  de la belga astronomo Eric Walter Elst elde la Observatorio La Silla en Ĉilio.

## Nomo 
Ĝi estis nomata en memoro de la portugala komponisto *Francisco Xavier Baptista'' (1730 – 1797) de Lisbono, kie li estis la unua orgenisto ĉe la Katedralo Sankta Maria La Granda. Li verkis multenombrajn sonatojn, tokatojn kaj menuetojn por klaviceno, kiuj povis ankaŭ estis facile ludataj per orgeno.

## Notoj kaj referencoj 
## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Eric Walter Elst
Kategorio:Astronomiaj objektoj malkovritaj en 1992
29705 Cialucy

'*29705 *Cialucy'''* estas asteroido de la ĉefa asteroida zono malkovrita la  de la italaj astronomoj Andrea Boattini kaj Luciano Tesi elde la Observatorio de la Montoj Pistoiese en San Marcello Pistoiese (Italio).

## Nomo 
Ĝi estis nomita en honoro de *Lucia "Cia" Boattini'', pli maljuna fratino de la unua malkovrinto.

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Andrea Boattini
Kategorio:Malkovrita de Luciano Tesi
Kategorio:Astronomiaj objektoj malkovritaj en 1998
26732 Damianpeach

'*26732 *Damianpeach'''* estas tre malgranda, ne tre hela asteroido de la asteroida zono malkovrita la  de la kanada amatora astronomo William Kwong Yu Yeung elde la Observatorio *Desert Beaver* en Eloy (Arizono, Usono).

## Nomo 
Ĝi estis nomita en honoro de la brita planeda observanto *Damian Peach'', kerna ano de la Brita Astronomia Asocio, kiu faris kolosajn kontribuojn al la planeda biligo kaj promociis la kunlaboron inter amatoraj kaj profesiaj astronomoj. Liaj elstaraj planedaj bildoj estis publikataj en astronomiaj kaj sciencaj publikaĵoj.

## Notoj kaj referencoj 
## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de William Kwong Yu Yeung
Kategorio:Astronomiaj objektoj malkovritaj en 2001
Lajos Kósa

**Lajos Kósa** [lajoŝ kOŝa], laŭ hungarlingve kutima nomordo **Kósa Lajos** estas hungara politikisto, urbestro, parlamentano, ministro.

Lajos Kósa http://www.vagy.hu/tartalom/cikk/1490_dr._kosa_lajos  naskiĝis la  en Debrecen.

## Biografio 
Lajos Kósa frekventis gimnazion en sia naskiĝurbo, poste li studis en Ekonomika Universitato Marx Károly de Budapeŝto, sed fine pro la politika kariero li ne akiris diplomon. En 1989 li laboris en instituto, samtempe li instruis en la menciita universitato. Li estis unu el la fondintaj membroj de Fidesz kaj li partoprenis en la politikado. En 1990 li estis elektita parlamenta deputito, en la sekvaj jaroj li havis diversajn parlamentajn kaj partiajn postenojn. Li tenas la parlamentan mandaton daŭre eĉ dum kreo de tiu ĉi artikolo. Inter 1998–2014 li estis urbestro de Debrecen, poste li abdikis, ĉar ambaŭ postenoj laŭ pli nova leĝo ne povas okazi. En 2007 li estis elektita vicpartiestro, inter 2015-2017 li estis frakciestro. En tiu periodo li estis fama pri tio, ke antaŭ ĵurnalistoj li ne povis elparoli facilajn esprimojn, poste li estis nomumita senpostena ministro pri pli gravaj hungaraj urboj.

Li ricevis premion pri urbestro de la jaro en 2001. Li havas edzinon, kiu naskis 4 gefilojn.

## Fontoj 
* hungarlingva biografio kun foto
* hungarlingva biografio kun foto
* hungarlingva biografio kun foto 

Kategorio:Hungaraj politikistoj
Kategorio:Hungaraj urbestroj
Kategorio:Hungaraj senpostenaj ministroj
Zsigmond Vincze

**Zsigmond Vincze** [ĵigmond vince], laŭ hungarlingve kutima nomordo **Vincze Zsigmond** estis hungara dirigento, komponisto. Lia origina familia nomo estis *Weisz* [vejs].

Zsigmond Vincze http://www.imdb.com/name/nm2700803/ naskiĝis la  en Hungara reĝlando en Zombor (nuntempa Sombor en Serbio), li mortis la  en Budapeŝto.

## Biografio 
Zsigmond Vincze devenis el juda familio. Li frekventis lernejon de Asocio de Muzikamantoj en Budapeŝto, kie li lernis precipe de Károly Aggházy kaj Imre Bellovics. Jam tiutempe li komponadis. En la teatra jaro 1894 li estis violonisto de la Reĝa Operejo de Budapeŝto, poste li estis pianisto de Dávid Ney. Inter 1898-1903 li estis dirigento de kelkaj muzikaj teatroj. Liaj operetoj estis prezentitaj ne nur en Budapeŝto, sed ankaŭ en Vieno kaj Dresdeno. Li edziĝis en 1904.

## Elektitaj komponaĵoj 
* *Tilos a csók* (opereto) (1909)
* *Limonádé ezredes* (muzika komedio) (1912)
* *A hamburgi menyasszony* (opereto) (1922); ene muzikaĵo „Szép vagy, gyönyörű vagy, Magyarország” ankaŭ nun konata
* *Az erősebb* (opero) (1924)
* *Huszárfogás* (opereto) (1930)

## Fontoj 
* hungarlingva biografio
* hungarlingva biografio
* hungarlingva biografio 

Kategorio:Hungaraj dirigentoj
Kategorio:Hungaraj operetkomponistoj
Kategorio:Hungaraj judoj
Kategorio:Budapeŝtanoj
Domowina

**Domowina** (sorabe: "Hejmlando" aŭ "Patrujo") estas la ĉiutaga kaj historia nomo de tegmenta asocio grupiganta plurajn sociajn kaj kulturajn organizaĵojn de soraboj en Germanio, kun la sidejo en Budyšin (Bautzen, Luzacio).

Oficiala nomo de la asocio: en malsuprasoraba lingvo – Zwězk Łužyskich Serbow z.t., en suprasoraba lingvo – Zwjazk Łužiskich Serbow z.t., germane: – Bund Lausitzer Sorben e.V.

Ĝi fondiĝis en Wojerecy (Hoyerswerda) la 13-an de oktobro 1912 laŭ iniciato de Arnošt Bart, kiu de 1913 iĝis ties prezidanto. Jam en 1919 ĝi nombris eĉ 180 mil membrojn. Dum la epoko de Nazia Germanio en 1937 Domowina estis malfondita. La 10-an de majo 1945 en Chróśćicy (Crostwitz) Domowina renovigis sian agadon. Nuntempe Domowina estas reprezentanto de la socio de soraboj en germanaj federaciaj landoj Saksio kaj Brandenburgio. Celo de ĝia agado estas ankaŭ pliprofundigo de la nacia konscio de soraboj, apogo de la lingvoj kaj kontinuigo de ties kulturo kaj kutimoj.

## Filioj de Domowina 
* Jan Arnošt Smoler – Budyšin (Bautzen)
* Michał Hórnik – Kamjenc (Kamenz)
* Handrij Zejler – Wojerecy (Hoyerswerda)
* Dolna Łužyca/Niederlausitz – Chóśebuz (Cottbus)
* Běła Woda/Niska – Slepo (Schleife)

## Vidu ankaŭ 
* Soraba Instituto en Budyšin (Bautzen)
* Instituto por Sorabistiko en Lepsiko
* Asocio de Poloj en Germanio

Kategorio:Ne-profitaj organizaĵoj en Germanio
Kategorio:Etnaj organizaĵoj
Kategorio:Soraba kulturo
Kategorio:Bautzen
Kategorio:Hoyerswerda
Kategorio:Organizaĵoj fonditaj en 1912
Károly Aggházy

**Károly Aggházy** [kAroj aghAzi], laŭ hungarlingve kutima nomordo **Aggházy Károly** estis hungara komponisto, pianisto, muzika pedagogo. Lia filo estis Kamil Aggházy.
eta|Károly Aggházy
Károly Aggházy http://tudastar.unitarius.hu/pantheon/pantheon1/AgghazyKaroly.htm  naskiĝis la  en Pest (urbo), li mortis la  en Budapeŝto.

## Biografio 
Károly Aggházy aĝis 8, kiam li komencis pianludi. Inter 1867 kaj 1870 li studis en nacia muziklernejo en sia naskiĝurbo, jam tiam li komponadis. Inter 1870–1874 li frekventis konservatorion de Asocio de Muzikamantoj de Vieno, fine li akiris diplomon en Muzikakademio de Budapeŝto en 1878. Lia ĉefa instruisto estis persone Ferenc Liszt. Same en 1878 li havis stipendion en Parizo. Inter 1878–1881 li estis muzika partnero de Jenő Hubay, ili faris koncertojn eksterlande. Hejmenveninta li instruis muzikon en pluraj lokoj, pli ofte en la menciita nacia muziklernejo. Li edziĝis dufoje.

## Elektitaj komponaĵoj 
* *10 magyar dal* (10 hungaraj kantoj), (1880)
* *Fantasie in Form von Variationen* (muzikaĵo por piano, 1889)
* *Maritta, a korsós Madonna* (opero, 1895)
* *A ravennai nász* (opero, 1908)

## Elektitaj disĉiploj 
* Kálmán Isoz

## Fontoj 
* hungarlingva biografio
* hungarlingva biografio
* hungarlingva biografio
* hungarlingva biografio

Kategorio:Hungaraj komponistoj
Kategorio:Hungaraj pianistoj
Kategorio:Budapeŝtanoj
29725 Mikewest

'*29725 *Mikewest''''' estas malgranda, malhela asteroido de la asteroida zono malkovrita la  far'de la teamo de la astronomia kampanjo *OCA-DLR Asteroid Survey* (ODAS) elde la Observatorio de la altebenaĵo de Calern, en Caussols (Alpes-Maritimes, Francio).

## Nomo 
Ĝia nomo honoras *Michael West*, kiu servis la amatorajn astronomojn dum pli ol 30 jaroj per sia sperto, siaj konsiloj, siaj kuraĝigoj kaj sia neŝancelebla engaĝiĝo por la astronomia komunumo.

*Ne konfuzu kun la asteroido 25159 Michaelwest*.

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de OCA-DLR Asteroid Survey
Kategorio:Astronomiaj objektoj malkovritaj en 1999
Jack in the Box

**Jack in the Box** estas usona rapidmanĝa restoracia ĉeno. Ĝi estis fondita en 1951 de Robert O. Peterson.

Kvankam la restoracioj de la ĉeno kutime havas manĝejon kun tabloj kaj seĝoj, granda pliparto de la klientoj aĉetas manĝaĵojn por kunporti.

La nomo de la restoracia ĉeno laŭvorte signifas *Joĉjo en skatolo* kaj referencas al infana ludilo kun amuza figura simila al pulĉinelo aŭ bufono, kiu risorte saltas el skatolo. Ankaŭ la emblemo de la ĉeno montras skatolon en la formo de kubo.

Kategorio:Rapidmanĝaj restoraciaj ĉenoj en Usono
Kategorio:Organizaĵoj fonditaj en 1951